Роберт Миңнуллин Инстаграмда нинди максат белән теркәлүен аңлатты

	Бер ай элек күренекле шагыйрь, сәясәтче  Роберт Миңнуллин инстаграмда теркәлде. Күптән түгел теркәлүенә карамастан, аның инде язылучылары да арта, куелган фотолары да шактый. Инстаграмын үзе алып барамы? Максаты нинди? Менә шул сораулар белән «Идел» журналы Роберт абыйның үзенә мөрәҗәгать итте:	 Роберт Миңнуллин: «Инстаграмны үзем алып барам.  Теркәлүнең төп максаты да аралашу, кешеләрне, дөньяны яңа яктан ачу. Минем кемнең кем икәнен, нинди уй-хисләр белән яшәвен, кешеләрне нәрсә борчуын беләсем килә», -ди.

Роберт Миңнуллин Инстаграмны гади фотолар гына түгел, ә кешенең дәрәҗәсен, зәвыгын, интеллектуаль әзерлеген күрсәтә торган мәйдан, дип саный.

«Дөресен генә әйткәндә, әле тәмен татып бетермәдем, мәгънәсен дә тапмадым. Өйрәнеп кенә килүем. Алда ниләр булып бетәсен белмим»,- ди Роберт Миңнуллин. 
	---	
Идел

	№ --- | 21.07.2017	


